stanford-oval/wikipedia huggingface dataset:
Aster – asiakas- ja potilastietojärjestelmä
Päätöksenteko

Sote-kuntayhtymien, kuntien ja sairaanhoitopiirien hallitusten ja/tai valtuustojen oli määrä päättää siirtymisestä tietojärjestelmän toimitusprojektiin elo-, syys- ja lokakuussa 2021. Jos joku alueista päättäisi irtautua hankkeesta, purkautuu Aster-yhteistyö ja tehdyt sopimukset raukeavat. Myös Cernerin kanssa tehtävät sopimukset tultaisiin irtisanomaan ilman taloudellisia seuraumuksia.
Pohjois-Karjalan sosiaali- ja terveyspalvelujen kuntayhtymän (Siun soten) 181 lääkäriä vetosi 20. elokuuta 2021 Karjalainen-sanomalehdessä, että Aster-hankkeesta luovuttaisiin. Mielipidekirjoituksessa järjestelmää arvosteltiin raskaaksi, monimutkaiseksi sekä hankalaksi käyttää ja muokata.
Samoin 44 Vaasan keskussairaalan lääkäriä toi julki huolensa järjestelmän hinnasta, potilasturvallisuudesta ja tietosuojasta.
Elokuussa 2021 tuli tieto, että asiakas- ja potilastietojärjestelmän hinta tulee nousemaan kaksinkertaiseksi aikaisemmasta. Kokonaishinta nousi 400 miljoonaan euroon. Hinnannousua perusteltiin sillä, että vasta nyt on selvitetty sitä, mitä järjestelmän tulee sisältää. Kustannuksia tulee nostamaan alueen sisällä tehtävä oma työ. Myöhemmin selvisi, että hinnannousu johtui inhimillisestä laskuvirheestä.
Pohjois-Karjalan Siun sote otti pian aikalisän asian käsittelyssä ja toimitusjohtaja veti esityksensä pois yhtymänhallituksen esityslistalta. Etelä-Savon Essoten valtuusto hyväksyi projektin jatkamisen.
Lokakuussa 2021 Keski-Suomen sairaanhoitopiirin valtuusto päätti yksimielisesti kaataa Aster-hankkeen. Pohjois-Karjalan Siun sote ja Etelä-Savon Essote ehtivät jo aiemmin hyväksyä hankinnan.
Asterin jälkeen

Vuonna 2022 Pohjanmaan hyvinvointialueella valmistellaan Asteria yksinkertaisempaa asiakas- ja potilastietojärjestelmähankintaa nimellä ASPO.
Adam Lambert

| Adam Lambert |
| --- | --- |
 Adam Lambert vuonna 2014.
Henkilötiedot
Syntynyt: 29. tammikuuta 1982 (ikä 42) Indiana, Yhdysvallat
Ammatti:  laulaja, lauluntekijä, näyttelijä
Muusikko
Laulukielet:  englanti
Aktiivisena:  1992–
Tyylilajit:  pop, pop rock, dance, deep house, synthpop, funk
Levy-yhtiöt:  Warner Bros, RCA Records, 19 Entertainment
 Nimikirjoitus
Aiheesta muualla
adamlambert.net, www.adamlambert.net ja www.adamofficial.com
  [ Muokkaa Wikidatassa ] [ ohje ]  
Adam Mitchel Lambert (s. 29. tammikuuta 1982 Indianapolis, Indiana) on yhdysvaltalainen laulaja, lauluntekijä ja näyttelijä. Hän sijoittui toiseksi American Idol -laulukilpailussa vuonna 2009. Lambert on julkaissut kolme studioalbumia ja on toiminut Queenin laulajana yhtyeen konserteissa vuodesta 2011 lähtien. Lambertin esikoisalbumi For Your Entertainment ilmestyi 23. marraskuuta 2009. Vuonna 2012 Queen teki Euroopan kiertueen laulusolistinaan Lambert, yhtye esiintyi nimellä Queen + Adam Lambert. 15. toukokuuta 2012 julkaistiin Lambertin toinen albumi Trespassing. Queenin yhteistyö Lambertin kanssa jatkui jälleen vuonna 2014 Queenin lähtiessä Yhdysvaltain kiertueelle Lambert solistinaan. Lambertin kolmas studioalbumi The Original High julkaistiin vuonna 2015. Queen on tehnyt myös kiertueet Lambertin kanssa ympäri maailmaa vuosina 2015 ja 2016. Seuraava kiertue oli kesällä (Pohjois-Amerikkaan) ja syksyllä (Eurooppaan) 2017. Queen + Adam Lambert teki keikkoja Las Vegasissa syyskuussa 2018.
Elämä > Nuoruus

Adam Lambert syntyi Indianapolisissa, Indianassa sisustussuunnittelija Leila Lambertille ja Novatel Wirelessin ohjelmatuottaja Eber Lambertille. Lambertit muuttivat Kaliforniaan pian Adamin syntymän jälkeen ja Adam varttui Rancho Peñasquitosissa koillisessa San Diegossa. Lambert kävi Deer Canyon Elementary Schoolia, Mesa Verde Middle Schoolia sekä Mount Carmel High Schoolia.
Juutalainen Lambert esiintyi hepreaksi juutalaisissa tapahtumissa laulaen kappaleita kuten Shir LaShalom.
Elämä > Uran alku

Adam Lambert on ollut näyttelijä noin 10-vuotiaasta lähtien. Hänet valittiin näyttelemään Linusta San Diegon Lyceum -teatterin tuotokseen You're a Good Man, Charlie Brown. 12-vuotiaana hänet valittiin näytelmään Viulunsoittaja katolla ja hän jatkoi esiintymistä läpi teinivuosien muun muassa seuraavissa näytelmissä: Hello, Dolly!, Chess, Camelot, The Music Man, Grease ja Peter Pan. 19-vuotiaana Lambert lähti 10 kuukauden kiertueelle Anita Mann Productionsin kanssa, jonka jälkeen hän palasi Yhdysvaltoihin esiintymän oopperassa Orange Countyssä, Kaliforniassa. Tämän jälkeen Lambert valittiin eurooppalaiseen tuotokseen musikaalista Hair ja yhdysvaltalaiseen Brigadoon teatterituotokseen ennen kuin hänet valittiin Kodak Theatrella esitettyyn musikaaliin The Ten Commandments: The Musical, jossa Lambert näytteli Val Kilmerin rinnalla. Lambert oli yksi näytelmän näyttelijöistä, jotka saivat positiivista palautetta.
Elämä > American Idol

Adam Lambert koe-esiintyi American Idolin kahdeksannelle kaudelle San Franciscossa, Kaliforniassa. Koe-esiintymisessä hän lauloi Michael Jacksonin kappaleen Rock With You sekä Queen -yhtyeen kappaleen Bohemian Rhapsody. Semifinaalissa Lambert äänestettiin Top 13:sta liittyen ryhmä 2:en esiintyjien Allison Irahetan ja Kris Allenin joukkoon. Idol-kartanossa Lambertista ja Allenista tuli huonekavereita, minkä Allen sanoi johtuneen heidän siisteydestään.
Michael Jackson-viikolla Lambert lauloi kappaleen Black or White, jonka jälkeen kaikki tuomarit veikkasivat häntä finaaliin. Seuraavalla viikolla Lambert lauloi version kappaleesta Ring of Fire. Randy Jackson, Kara DioGuardi ja Paula Abdul pitivät esityksestä, mutta Simon Cowell kutsui sitä roskaksi. Motown-iltana Lambert lauloi akustisen version The Miracles -yhtyeen kappaleesta The Tracks of My Tears. Tuomarit pitivät esityksestä ja Smokey Robinson, viikon mentori ja alkuperäinen laulaja-sanoittaja, taputti esitykselle seisaaltaan. Top 8 -esityksenä Lambert lauloi Gary Julesin sovituksen kappaleesta Mad World. Koska ohjelma oli jo ylittänyt esitysaikansa, vain Cowell ehti antaa kritiikkiä, ja teki sen seisaaltaan taputtaen. Seuraavan illan tuloslähetyksessä muut tuomarit osoittivat olevansa samaa mieltä kuin Cowell. Top 7 -esityksenään Lambert lauloi kappaleen If I Cant Have You, jonka ansiosta DioGuardi kehui Lambertia koko joukon mieleenpainuvimmaksi kilpailijaksi. Top 4 -esityksenään Lambert esitti kappaleen Whole Lotta Love. Cowell kommentoi kappaleen olevan yksi kauden parhaimmista, Abdulin kuvaillessa esitystä täydelliseksi. Finaalissa Adam lauloi Kissin Bethin jonka jälkeen lavalle tuli Adamin kanssa Kiss itse soittamaan kappaleiden Detroit Rock City ja Rock N' Roll All Night ensimmäiset säkeistöt.
Lambertin kisatessa American Idolissa julkisuuteen nousi kuvia joissa Lambert suuteli miestä. Paneeli kuitenkin arvio ettei kuvilla luultavasti tulisi olemaan vaikutusta kilpailuun. Lambert vahvisti kuvien olevan hänestä, sanoen olleensa aina avoin elämästään ja ettei hänellä ole mitään salattavaa. Media spekuloi Lambertin seksuaalisuudesta veikaten tämän olevan homoseksuaali, jolloin hän olisi ensimmäinen homo American Idol. Kun Rolling Stone -lehti kysyi Lambertilla vaikuttaako tämän seksuaalinen suuntautuminen finaaliäänestykseen, Lambert nauroi ja sanoi "luultavasti". Pian American Idolissa toiseksi sijoittumisensa jälkeen Lambert julkisti Rolling Stonen kansikuvajutussa olevansa homoseksuaali.
Lambertin ensimmäinen single ”No Boundaries” julkaistiin iTunes-sivustolla 20. toukokuuta 2009.
Elämä > For Your Entertainment

Lambertin esikoisalbumi For Your Entertainment ilmestyi 23. marraskuuta 2009. Albumi debytoi Billboard 200 -listan sijalla kolme ja myi hieman alle 200 000 kappaletta Yhdysvalloissa ensimmäisellä listaviikollaan. Albumia on myyty yli kaksi miljoonaa kappaletta.
Elämä > Trespassing

15. toukokuuta 2012 julkaistiin Lambertin toinen albumi Trespassing.  Levyn ensimmäinen single oli ”Better Than I Know Myself”. 17. huhtikuuta julkaistiin Lambertin toinen single ”Never Close Our Eyes”. Viimeisenä singlenä julkaistiin kappale ”Trespassing”.  Lambertin mukaan joidenkin Trespassing-albumin kappaleiden inspiraation lähteenä on ollut hänen suomalainen ex-poikaystävänsä, Sauli Koskinen. Lambert saapui konsertoimaan uutta albumiaan Trespassingia Suomeen maaliskuussa 2013 We Are Glamily -nimisellä kiertueellaan. Lambert on toiminut Queenin laulajana yhtyeen konserteissa vuodesta 2011 lähtien. Queen on vieraillut Suomessa Lambertin kanssa kaksi kertaa. Kaisaniemen puistossa kesäkuussa 2016. Toinen Lambertin ja Queenin konsertti Suomessa oli Hartwall Areenalla marraskuussa 2017. Adam vieraili Suomessa myös 6. kesäkuuta 2015 Lastensairaala 2017 -konsertissa Olympiastadionilla, jossa hän esitti kappaleensa ”Ghost Town”. Lambert konsertoi 21. huhtikuuta 2016 Hartwall Arenalla Helsingissä.
Lambert on esittänyt kappaleen ”Time for Miracles” elokuvaan 2012.lähde?
Musiikilliset vaikutteet

Lambertin musiikillisia vaikuttajia ovat muun muassa Queen, David Bowie, Michael Jackson, Aerosmith sekä Led Zeppelin.lähde?
Yksityiselämä

Lambert seurusteli suomalaisen vuoden 2007 Big Brother- ja vuoden 2013 Dancing On Ice -voittaja Sauli Koskisen kanssa. 7 päivää -lehti julkaisi marraskuussa 2010 kuvia, joissa Suomessa konsertoimassa ollut Lambert suuteli Koskisen kanssa. Myöhemmin pari nähtiin yhdessä esimerkiksi Los Angelesissa alkuvuodesta 2011. Helmikuussa 2011 Lambert myönsi kanadalaisen viihdeuutisohjelma ET Canadan haastattelussa seurustelevansa, mutta ei vielä silloin maininnut kumppaninsa nimeä. Lambert ja Koskinen lomailivat yhdessä alkuvuodesta 2011 Bora Boralla. Adam ja Sauli olivat myös American Idol -finaalissa poseeraamassa käsi kädessä punaisella matolla toukokuussa 2011. Heidän eroamisestaan uutisoitiin huhtikuussa 2013.
Diskografia > Studioalbumit

2009: For Your Entertainment
2012: Trespassing
2015: The Original High
2020: Velvet
2023: High Drama
Diskografia > EP:t

2010: Remixes
2010: Acoustic Live!
2012: "Trespassing" EP
2019: VELVET: Side A
2020: Velvet: Side A (The Live Sessions)
Diskografia > Muut albumit

2009: Season 8 Favorite Performances
2009: Take One
2011: Glam Nation Live
Diskografia > Singlet

2009: "No Boundaries"
2009: "Time For Miracles"
2009: "For Your Entertainment"
2010: "Whataya Want from Me"
2010: "If I Had You"
2010: "Aftermath"
2011: "Better Than I Know Myself"
2012: "Never Close Our Eyes"
2012: "Trespassing"
2013: "Cuckoo"
2015: "Ghost Town"
2015: "The Original High"
2016: "Welcome To The Show"
2019: "Feel Something"
2019: "New Eyes"
2019: "Comin In Hot"
2019: "Superpower"
2019: "Believe"
2020: "Roses" (feat. Nile Rodgers)
2020: "Velvet"
Diskografia > Musiikkivideot

2009: "Time For Miracles"
2009: "For Your Entertainment"
2010: "Whataya Want From Me"
2010: "If I Had You"
2012: "Better Than I Know Myself"
2012: "Never Close Our Eyes"
2015: "Ghost Town"
2015: "Another Lonely Night"
2016: "Welcome To The Show"
2016: "Can't Go Home"
2019: "New Eyes"
2019: "Comin in Hot"
2019: "Superpower"
2020: "Velvet"
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Yhdysvallat  Tšekki  Puola 
Taiteenala:  Grammy Awards  MusicBrainz 
Henkilöt:  Deutsche Synchronkartei 
Muut:  Europeana  IdRef 
Adam Lambert
Lambert toukokuussa 2009.
Grand Trianon

| Grand Trianon |
| --- | --- |
 Grand Trianon vuonna 2009
Sijainti:  Versailles, Yvelines, Ranska
Koordinaatit:  48°48′53″N, 2°6′17″E
Rakennustyyppi:  palatsi
Valmistumisvuosi:  1688
Suunnittelija:  Jules Hardouin Mansart
Rakennuttaja:  Ludvig XIV
Omistaja:  Ranskan valtio
Tyylisuunta:  barokki
Julkisivumateriaali:  marmori
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Grand Trianon (”Suuri Trianon”) eli Trianon de marbre on kuningas Ludvig XIV:n vuonna 1687 rakennuttama ja arkkitehti Jules Hardouin-Mansartin suunnittelema palatsi Versailles’n palatsin puiston laidalla Ranskassa. Ludvig XIV rakennutti sen itselleen ja rakastajattarelleen Montespanin markiisitar Françoise-Athénaïs’lle eräänlaiseksi pakopaikaksi, jossa he kutsuvieraineen voisivat nauttia kevyitä aterioita (collasion) joutumatta noudattamaan hovin äärimmäisen ankaraa etikettiä.
Grand Trianoniin liittyy oma puisto, jonka alueella on myös Ludvig XV:n vuosina 1762–1768 rakennuttama huomattavasti pienempi palatsi, Petit Trianon.
Historia > Posliini-Trianon

Vuonna 1663 Ludvig XIV osti Versailles’n liepeillä sijainneen pienen Trianonin kylän maat, ja vuonna 1670 hän antoi arkkitehti Louis Le Vaulle tehtäväksi suunnitella sinne rakennettava posliininen paviljonki, niin sanottu Posliini-Trianon.
Rakennuksen julkisivu tehtiin valkoisesta ja sinisestä delft-tyylisisistä keraamisista ”posliinilaatoista”, joita valmistettiin Rouenissa, Lisieux’ssä, Neversissä ja Saint-Cloud’ssa. Rakennustyöt aloitettiin vuonna 1670, ja ne valmistuivat vuonna 1672.
Luettelo asukkaista

Grand Trianonissa ovat asunneet seuraavat hallitsijasukujen jäsenet:
1690–1703 : Ludvig XIV, Ranskan kuningas
1703–1711 : Ludvig (1661–1711), Ranskan kruununprinssi, Ludvig XIV:n poika
Vuodesta 1708 : Elisabeth Charlotte, Orléansin herttuatar Trianon-sous-Bois-nimisessä siipirakennuksessa
1711–1712 : Burgundin herttua Ludvig, kruununprinssi Ludvigin poika, ja hänen puolisonsa Savoijin Marie-Adélaïde
1712–1714 : Berryn herttua Kaarle (1686–1714), edellisen veli, ja hänen puolisonsa Marie Louise Élisabeth d’Orléans
1717 : Pietari Suuri, Venäjän keisari, ollessaan kiertomatkalla Ranskassa
n. 1720 : Louise-Françoise de Bourbon, Ludvig XIV:n ja markiisitar Françoise-Athénaïs’n tytär
1740 ja 1743 : Stanisław Leszczyński, Puolan entinen kuningas
1774 : Ludvig XV, Ranskan kuningas, viimeisen viikon ennen kuolemaansa
1810–1814 : Marie Louise, Ranskan keisarinna, Napoleonin puoliso
1830–1848 : Maria Amalia, Ranskan kuningatar, kuningas Ludvig Filipin puoliso
Nykyisin palatsia käytetään ulkomaisten arvovieraiden majoituspaikkana.
Aiheesta muualla

Kuvia tai muita tiedostoja aiheesta Grand Trianon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grand Trianon
Grand Trianon kesällä
Grand Trianon vuonna 1700
Grand Trianonin peristyyli.
Grand Trianonin pohjapiirros Ludvig XIV:n hallitsijakauden lopulta
Grand Trianonin sisätiloja
Käännös suomeksi
Ajovalot

Vuosituhannen vaihteen BMW-henkilöauton ajovalot. (Rekisterikilpi heijastaa kameran salamalaitteen valoa.)
Poikkileikkaus ajovalosta paraboloidin muotoisine heijastimineen ja valoa alaviistoon suuntaavine linsseineen.
Sisäänkääntyviä ajovaloja suosittiin urheilullisissa automalleissa kuten 1990-luvun Mazda 323 F:ssä.
Ajovalot ovat moottoriajoneuvosta kulkusuuntaan kohdistettuja kiinteitä valonheittimiä, joiden tehtävänä on hämärän ja pimeän aikaan valaista tietä kuljettajalle ja varoittaa muita tielläliikkujia omasta ajoneuvosta. Ajovaloina käytetään tilanteen mukaan joko kaukovaloja tai lähivaloja (puhekielessä ”pitkät valot” ja ”lyhyet valot”), jotta vastaantulevien ajoneuvojen kuljettajat eivät häikäistyisi. Ajovaloja voi säännösten puitteissa tehostaa lisävaloilla, kuten sumuvalolla.
Valoisaan aikaan käytettävien päiväajovalojen eli huomiovalojen ei ole tarpeen valaista tietä, vaan ainoastaan helpottaa oman ajoneuvon näkymistä muille tienkäyttäjille vaihtelevissa valaistusolosuhteissa.
Ajovaloja on nelipyöräisissä ajoneuvoissa yleensä kaksi, korin molemmissa etukulmissa. Moottoripyörässä on yleensä yksi ajovalo etupyörän yläpuolella. Yhdessä ajovalojen kanssa kytkeytyvät päälle myös takavalot eli ajoneuvosta taaksepäin punaista valoa näyttävät merkkivalot, mutta huomiovalojen kanssa takavalot eivät ole pakolliset.
Ajovalojen käyttö

Ajovalojen käyttösäännöt ja -tavat vaihtelevat maittain ja alueittain. Suomessa on ajaessa aina käytettävä lähi- tai huomiovaloja, kun monissa muissa maissa ajovalot on totuttu kytkemään päälle vasta auringonlaskun aikoihin.
Pimeällä tiellä ajettaessa käytetään kaukovaloja, jotka vaihdetaan lähivaloihin oman ja vastaantulevan ajoneuvon valokiilojen kohdatessa. Takaisin kaukovaloihin vaihdetaan juuri ennen kohtaamishetkeä ja katse pidetään tien oikeassa reunassa häikäistymisen välttämiseksi. Peräkkäin ajettaessa on lähivaloja käyttämällä vältettävä edellä ajavan kuljettajan häikäisyä taustapeilin kautta. Kaukovaloja ei myöskään saa käyttää katuvalojen valaisemalla tiellä.
Ajovalojen kytkimet sijaitsevat moderneissa autoissa lähellä ohjauspyörää, lähi- ja kaukovalojen vaihdin usein jommassa kummassa ”viiksessä” eli ohjauspylvään puikkomaisessa käyttövivussa.
Ajovalojen käyttö > Ajovaloautomatiikka

Nykyautoihin on kehitetty automatiikkaa, joka tunnistaa vastaantulevan auton sijainnin ja vaihtaa lähi- tai kaukovaloille automaattisesti. Kehittyneempää automatiikkaa edustaa LED-tekniikan mahdollistama kaukovaloassistentti, joka säätää kaukovalon määrää ja valokeilaa olosuhteiden mukaan esimerkiksi pimentämällä sitä vastaantulevan auton kohdalta mutta valaisten silti tienpintaa täydellä teholla. Mukautuva etuvalaisujärjestelmä (engl. adaptive front lighting system, AFS, AFLS) optimoi ajovalon jakautumisen myös muissa tilanteissa ajo-olosuhteiden, ohjauspyörän asennon ja ajonopeuden mukaan, tavoitteena erityisesti parempi valaistus kaarteissa ja risteyksissä.
Kaarteissa etupyörien mukaan mekaanisesti kääntyvää ajovaloa kokeiltiin jo muun muassa Tucker-autossa vuonna 1948 ja Citroën DS -mallissa 1967.
Ajovalojen käyttö > Ajovalopakko Suomessa

1960-luvulla alettiin Pohjoismaissa keskustella ajovalojen käytöstä myös päiväsaikaan, ainakin pilvisellä ja sateisella säällä. Suomessa suositus lähivalojen päiväkäytöstä lokakuun alusta maaliskuun loppuun annettiin vuonna 1970. Vuonna 1972 säädettiin käyttöpakko taajamien ulkopuolisille alueille, joskin taajama-alueet merkittiin liikennemerkein vasta 1980-luvun alussa. Vuonna 1974 ajovalopakko määrättiin syyskuun alusta huhtikuun loppuun ulottuvalle ajalle. Taajama-alueelle ajovalopakko ulotettiin 1990-luvun puolivälissä. Vuonna 1978 sallittiin etupuskurin alle asennettavien huomiovalojen käyttö lähivalojen sijasta.
Aiheesta muualla

ADAS - näkymätön apukuski: Valoautomatiikka, video 5 min 44 s. Traficom / YouTube 2023.
Esimerkki kaarteeseen mukautuvasta lähivalokeilasta (B) verrattuna mukautumattomaan (A).
Eero Ilves

Eero Ilmari Ilves, sukunimi vuoteen 1906 Nyman (20. heinäkuuta 1887 Hamina – 29. joulukuuta 1953 Helsinki) oli suomalainen pankinjohtaja, joka toimi Kansallis-Osake-Pankin ulkomaantoiminnan johtajana ja pääjohtajan varamiehenä.
Ilveksen vanhemmat olivat tullihallituksen asessori Karl Ferdinand Nyman (1854–1912) ja Fredrika Emilia Ehrström. Hän pääsi ylioppilaaksi 1906 Helsingin Suomalaisesta Reaalilyseosta. Filosofian kandidaatiksi Ilves valmistui 1909 ja lakitieteen kandidaatiksi 1912, jolloin hän myös sai filosofian maisterin arvon. Ilves sai varatuomarin arvon 1915.
Ilves oli aluksi asianajajana Helsingissä vuodesta 1915 ja toimi sitten Kansallis-Osake-Pankin notariaatti- ja pörssiosaston johtajana 1916–1918. Hän oli lähetystösihteerinä Kööpenhaminassa 1918–1919 ja Washingtonissa 1919–1921. Hänestä tuli lähetystöneuvos 1920. Ilves oli sitten taas Kansallis-Osake-Pankin palveluksessa ulkomaan osaston johtajana vuodesta 1922. Hänestä tuli pankin johtokunnan apulaisjäsen 1929, pääjohtokunnan vakinainen jäsen 1932 ja pääjohtajan varamies vuodesta 1941.
Ilves oli naimisissa vuodesta 1924 säveltäjä Jean Sibeliuksen tyttären Katarina Elisabet Sibeliuksen (1903–1984) kanssa. Heidän tyttärensä tv-toimittaja Rita Merike Ilves (1925–2006) oli naimisissa SKDL:n kansanedustaja ja toimittaja Kalevi Kilven kanssa. Poika Jan Ilves (s. 1927) on ekonomi ja diplomipianisti.
Aiheesta muualla

Pankinjohtaja Eero Ilveksen ruumiinsiunaus. Helsingin Sanomat, 9.1.1954, s. 7.
Aku Ankan Aikakone

Aku Ankan Aikakone on Disneyn sarjakuvamaailmaan perustuva sarjakuvakirjasarja. Kirjat sisältävät vain historia- tai tulevaisuus-aiheisia tarinoita kirjan aiheesta riippuen. Ensimmäinen Aku Ankan Aikakone (Alkuankkoja ja esilintuja) julkaistiin vuonna 2003. Kahdestoista ja samalla viimeinen Aku Ankan Aikakone julkaistiin vuonna 2010.
Kirjoissa tutustutaan mm. ankkojen dynastian loistokkaaseen valtakauteen faaraoiden Egyptissä, antiikin Kreikkaan ja tuhannen ja yhden yön satujen salaperäiseen itään.
Matej Moravčík

| Matej Moravčík> Henkilötiedot |
| --- | --- |
Syntynyt: 3. syyskuuta 1996 (ikä 28) Liptovský Mikuláš, Slovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  92 kg
Seura
Seura:  HK 32 Liptovský Mikuláš
Sarja:  Tipsport extraliga
Pelaajaura
Pääsarjaura:  2015–
Aik. seurat:  JYP-Akatemia (Mestis)
Matej Moravčík (s. 3. syyskuuta 1996 Liptovský Mikuláš, Slovakia) on slovakialainen jääkiekkopuolustaja, joka pelaa kotimaassaan Extraliga-joukkue HK 32 Liptovský Mikulášissa. Hän on aiemman organisaationsa, SM-liigajoukkue JYPin urheilutoimenjohtaja Jukka Holtarin mukaan tasaisen varma puolustava puolustaja.
Ura > Seuraura

Moravčík on HK 32 Liptovský Mikulášin kasvatti. Hän debytoi miesten peleissä kaudella 2013–2014, josta Moravčík vietti suurimman osan Slovakian toiseksi korkeimmalla sarjatasolla 1. hokejová liga SR:ssä HK Orange 18:n paidassa. Kevätkautensa hän vietti lähinnä Liptovský Mikulášin A-nuorissa. Kaudella 2014–2015 Moravčík debytoi seuran miesten joukkueessa pelaten 1. ligassa 34 runkosarjaottelua tehopistein 1+5=6. Noin puolet kaudestaan hän vietti Liptovský Mikulášin A-nuorissa, joiden tehokkain puolustaja Moravčík oli tehoilla 5+13=18.
Kaudella 2015–2016 Moravčík pelasi HK Orange 20:n paidassa Extraligaa ja 1. ligaa, joista ensimmäisessä sarjassa hänen pelasi tulokaskautensa aikana 19 runkosarjaottelua ilman tehopisteitä. Kesken kauden, helmikuussa 2016 Moravčík siirtyi loppukauden sopimuksella Mestis-joukkue JYP-Akatemiaan.
Moravčík palasi kaudeksi 2016–2017 vuoden mittaisella sopimuksella Extraligaan nousseeseen kasvattajaseuraansa HK 32 Liptovský Mikulášiin.
Ura > Maajoukkueura

Moravčík pelasi alle 20-vuotiaiden MM-kilpailuissa vuonna 2016, alle 18-vuotiaiden MM-kilpailuissa vuonna 2014 sekä alle 18-vuotiaiden Ivan Hlinkan muistoturnauksessa vuonna 2013.
Japaninesikko

| Japaninesikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Esikot Primula
Laji::  japonica
Kaksiosainen nimi
 Primula japonica  A.Gray 
Katso myös
   Japaninesikko Wikispeciesissä   Japaninesikko Commonsissa 
Infobox OKNimi-testi OK: 
Japaninesikko (Primula japonica) on esikoiden sukuun kuuluva laji. Se on lähtöisin nimensä mukaisesti Japanista. Kasvi on 40–50 cm korkea. Lehdet ovat muodoltaan liuskaiset ja niiden reuna on sahalaitainen. Kukat ovat punaisia tai valkoisia, niissä on kukkaperät ja ne ovat päällekkäin muodostaen kiehkuroita. Japaninesikko kukkii kesäkuulta heinäkuulle. Kasvi menestyy puolivarjossa kosteassa ja multavassa maassa. Sitä voidaan lisätä paitsi siemenistä, myös jakamalla; jakaminen voidaan tehdä 3–4 vuoden välein ja oikea aika on heti kukinnan jälkeen.
Aiheesta muualla

Suomen Lajitietokeskus: Japaninesikko (Primula japonica)
Kassu – Kasvien suomenkieliset nimet: Japaninesikko (Primula japonica)
United States Department of Agriculture (USDA): Primula japonica (englanniksi)
| --- | --- |
Taksonitunnisteet:  Wikidata: Q161431  Wikispecies: Primula japonica  CoL: 4MCYG  EPPO: PRIJA  GBIF: 5414324  GRIN: 29640  iNaturalist: 204392  IPNI: 702109-1  IRMNG: 10991198  ITIS: 565431  NBN: NHMSYS0000462065  NCBI: 184994  Observation.org: 129688  Open Tree of Life: 255079  PLANTS: PRJA2  POWO: urn:lsid:ipni.org:names:702109-1  Tropicos: 26400450  WFO: wfo-0000483833